स्‍वास्‍थ्‍य विशेषज्ञों का मानना है कि साइकिल चलाने से न सिर्फ आपका हार्ट रेट बढ़ता है बल्कि बड़ी मात्रा में कैलोरीज भी बर्न होती है। नियमित रूप से साइकिल चलाने से शरीर के सभी हिस्सों से फैट कम होना शुरू होता जाता है, जिसमें पेट की चर्बी भी शामिल है। शोधकर्ताओं का कहना है कि साइक्लिंग की सबसे अच्छी बात यह है कि आप इसे बड़ी आसानी से अपने डेली रूटीन में शामिल कर सकते हैं। अगर आपको छोटे-मोटे काम के लिए बाजार, स्‍कूल या आसपास जाना है तो इसके लिए कार या बाइक की जगह साइकिल का इस्तेमाल करें।